स्वास्थ्य मंत्रालय की एक रिपोर्ट के अनुसार, देश में गर्भनिरोधक गोलियों का इस्तेमाल जहां 30 फीसदी घटा है, वहीं कॉन्डोम के इस्तेमाल में 52 फीसदी तक की कमी आई है। रिपोर्ट में यह भी खुलासा हुआ है कि पिछले 8 सालों में देश में नसबंदी के मामले 75 फीसदी तक घटे हैं। यह रिपोर्ट 2008 से 2016 के बीच एक सर्वे के आधार पर तैयार ​की गई है। रिपोर्ट में बताया गया है कि देश में गर्भनिरोधक गोलियों का इस्तेमाल साक्षरता वाले राज्यों में ज्यादा घटा है, वहीं कम साक्षर राज्यों में इसका इस्तेमाल बढ़ा है। रिपोर्ट में बताया गया है कि केरल में ऐसी गोलियों का प्रयोग 42 फीसदी कम हुआ, तो बिहार में 8 फीसदी बढ़ा। रिपोर्ट बताती है कि साक्षर राज्यों में गर्भनिरोधक संसाधनों में कमी की मुख्य वजह यह है कि यहां के लोग गर्भनिरोध के लिए अबॉर्शन ज्यादा कराने लगे हैं।